TVIRTINU:

Lietuvos žurnalistų

autoklubo prezidentas

Valdas Valiukevičius

. 2018 m. balandžio 20 d.

**XXIII TARPTAUTINIS „PRESS“ RALIS**

## PAPILDOMI NUOSTATAI

## I. PROGRAMA

Paraiškų priėmimo pradžia

Nuo2018 m. balandžio 20 d. Lietuvos žurnalistų autoklubas, Mokslininkų g. 39–4, Vilnius, arba

[roma@pressauto.lt](mailto:roma@pressauto.lt)

Paraiškų priėmimo pabaiga

2018 m. gegužės 18 d. 17.00 val.

Teikusių paraiškas dalyvių sąrašo publikavimas

Dalyvių sąrašas skelbiamas nuo 2018 m. gegužės 30 d. 11.00 val., [www.pressauto.lt](http://www.pressauto.lt)

**Starto tvarkos paskelbimas**

2018 m. Gegužės 30 d. 11.00 val., [www.pressauto.lt](http://www.pressauto.lt)

**Administracinė ir techninė komisija**

2018 m. birželio 1 d. nuo 07.00 iki 09.30 val. Šiauliuose, Dvaro g., įvažiavimas iš Vytauto g.

**Susipažinimas su trasa**

Susipažinti su trasa leidžiama tik pėsčiomis arba važiuojant dviračiu. Susipažinti su trasa važiuojant automobiliu draudžiama. Dalyviams, pažeidusiems šį reikalavimą, nebus leidžiama startuoti ralyje arba bus skiriama bauda, nurodyta šių nuostatų 11.3 p.

**Dalyvių susirinkimas**

Dalyvių susirinkimas **dėl I „Continental“ rato** vyks 2018 m. birželio 1 d. 9.30 val. Šiauliuose, Dvaro g.

**Dėl II „Nissan“ rato** – 2018 m. birželio 2 d. 9.00–9.30 val., viešbutyje „Atostogų parkas“, Palanga

**Ralio startas**

Ralio startas – 2018 m. birželio 1 d. 10.00 val., Dvaro g. **Šiauliai**

**Ralio finišas**

Ralio finišas – 2018 m. birželio 2 d. 15.15 val., Vytauto g., Palanga

**Rezultatų publikavimas**

Preliminarūs ralio rezultatai skelbiami 2018 m. birželio 2 d. 18.00 val., viešbutis „Atostogų parkas“, Palanga

**Oficialių rezultatų paskelbimas**

Oficialūs ralio rezultatai skelbiami 2018 m. birželio 2 d**. 19.00** val., viešbutis „Atostogų parkas“, Palanga

**Varžybų uždarymas –** 2018 m. birželio 2 d. 19.30. val., viešbutis „Atostogų parkas“, Palanga

**Oficiali varžybų lenta ir Ralio štabas**

**Vieta**

Viešbutis „Atostogų parkas“, Palanga

**Data**

2018 m. birželio 1 d. 8.30–21.00 val.

2018 m. birželio 2 d. 8.30–21.00 val.

**Kontaktai**

Varžybų vadovas +370 614 81 141, vyr. sekretorė +370 682 27744

**Spaudos centras**

Viešbutis „Atostogų parkas“, Palanga

#### II. ORGANIZACIJA

**2.1**. Ralio pavadinimas – XXIII Tarptautinis Press ralis.

**2.2** Ralio organizatorius – Lietuvos žurnalistų autoklubas, Mokslininkų g. 39–4, Vilnius, tel. +370 659 11 055

**2.3**. Organizacinis komitetas:

**Valdas Valiukevičius –** Lietuvos žurnalistų autoklubo prezidentas, organizacinio komiteto pirmininkas

**Roma Balienė** – stovyklos viršininkė, tel. +370 698 82 739

**Paulius Sviklas** – komunikacijos vadovas, tel. +370 686 23 221

**2.4**. Oficialūs ralio asmenys:

Varžybų komisaras / varžybų vadovas – Donatas Liesis, tel. +370 614 81 141

Varžybų direktorius – Valdas Valiukevičius, tel. +370 659 11 055

**2.5**. Oficialių asmenų apranga:

2.5.1. Kontrolės postų vyresniųjų teisėjų – mėlyna liemenė ir identifikacijos kortelė

2.5.2. Kontrolės postų teisėjų – salotinė arba oranžinė liemenė ir identifikacijos kortelė

2.5.3. Saugumo teisėjų – raudona liemenė ir identifikacijos kortelė

## III. BENDROSIOS SĄLYGOS

**3.1.** Tai oficialios automobilių mėgėjų ralio varžybos, vykstančios Lietuvos keliais, įtrauktos į Lietuvos žurnalistų autoklubo ir Lietuvos sporto renginių sąrašą.

**3.2.** Varžybos rengiamos vadovaujantis:

– Lietuvos automobilių sporto kodeksu;

– 2018 m. Lietuvos autoralio čempionato taisyklėmis;

– šiais papildomais nuostatais;

– Lietuvos Respublikos kelių eismo taisyklėmis.

**3.3** Pirmas vairuotojas privalo būti žurnalistas.

## IV. RALIO SPECIFIKACIJOS

**4.1**. Bendras trasos ilgis 424,62 km (gali būti tikslinama)

Specialių ruožų skaičius 21 (gali būti tikslinama)

Bendras specialių ruožų ilgis 45,6 km (gali būti tikslinama)

Ratų skaičius 2

Sekcijų skaičius 4

Specialių ruožų danga asfaltas

**4.2.** Papildomos rungtys: slalomas, specialūs ruožai uždarose trasose.

**4.3. Trasoje gali būti slaptų kontrolės punktų.**

**V. AUTOMOBILIAI IR PADANGOS**

**5.1.** Varžybose leidžiama dalyvauti su standartiniais gamykliniais ar sportiniais automobiliais (techniškai tvarkingais, turinčiais transporto priemonės savininkų civilinės atsakomybės draudimą ir galiojantį techninės apžiūros taloną).

**5.2**. Automobiliai skirstomi į klases:

I klasė – iki 1 600 cm³;

II klasė – iki 2 000 cm³;

III klasė – daugiau kaip 2 000 cm3;

IV klasė – dyzeliniai automobiliai; jei ši klasė nesusirenka, jungiama prie kitų klasių pagal darbinį tūrį, netaikant koeficiento;

V klasė – Elektromobiliai. Vien tik elektros varikliu varomi automobiliai. I-as ir II-as vairuotojai gali būti ne žurnalistai. Jeigu I-asis vairuotojas nėra žurnalistas, ekipažui taikomas svečių grupės startinis mokestis.

Benzininiams automobiliams su turbokompresoriumi taikomas 1,7 koeficientas.

**5.3.** Ralyje gali startuoti ir turistinės grupės dalyviai, kurie vadovaujasi VI punkto reikalavimais. Taip pat šioje grupėje startuoja ir klasikiniai automobiliai. Tai – automobiliai, pagaminti iki 1987 metų sausio 1 dienos.

**5.4.** Papildomai sudaroma VIP svečių grupės. Jų rezultatai į žurnalistų ralio įskaitą neįtraukiami ir mašinos neskirstomos nei pagal darbinį tūrį, nei pagal išmetamus teršalus. Atskirai apdovanojami geriausią rezultatą pasiekę moterų ekipažai (mišrūs ekipažai į šią įskaitą neįtraukiami).

**5.5.** Esant mažiau nei 4 automobiliams klasėje, varžybų komisaro sprendimu, jie jungiami prie aukštesnės klasės arba varžosi tik bendroje įskaitoje.

**5.6.** Dalyviai gali registruotis tik vienoje klasėje.

**5.7.** Leidžiama naudoti tik sertifikuotas kelioninio tipo padangas, skirtas naudoti Europos keliuose vasaros sezono metu (ant padangų turi būti ženklas E su šalies homologacijos kodu).

#### VI. ADMINISTRACINĖ IR TECHNINĖ PARAIŠKOS KOMISIJA

**6.1.** Galutinė paraiškų priėmimo data – 2018 m. gegužės 18 d. 17.00 val. Paraiškos siunčiamos adresu Mokslininkų g. 39–4, Vilnius, Lietuvos žurnalistų autoklubas, arba el. paštu: roma@pressauto.lt. Duomenis apie antrą vairuotoją galima pateikti administracinės komisijos metu.

**6.2.** Komandinės paraiškos teikiamos iki 2018 m. birželio 1 d. 9.00 val.

**6.3.** Dalyvių skaičius ribojamas iki 70 ekipažų. Atskiru organizatorių sprendimu šis skaičius gali būti keičiamas.

**6.4.** Dalyviai privalo atvykti į mandatinę komisiją jiems nustatytu laiku (neatvykus nustatytu laiku, skiriama 10 eurų bauda už kiekvieną pavėluotą minutę).

**6.5.** Administracinė komisija dirba 2018 m. birželio 1 d. nuo 07.00 iki 9.00 val. Šiauliuose

**6.6.** Dokumentų patikrinimo metu ekipažo atstovas arba narys privalo asmeniškai atvykti ir pateikti registracijai reikalingus galiojančius dokumentus:

– žurnalisto galiojantį pažymėjimą (pirmiems vairuotojams);

– vairuotojo pažymėjimą (išskyrus antrus vairuotojus, kuriems varžybų komisaro sprendimu gali būti padaryta išimtis).

**6.7.** Dokumentų patikrinimo metu ekipažo atstovui arba vienam iš narių išduodamas startinių numerių, privalomos organizatoriaus reklamos ir ralio lipdukų komplektas bei kt. dokumentai.

**6.8**.Techninė komisija dirba 2018 m. birželio 1 d. nuo 07.00 iki 09.30 val. Šiauliuose.

**6.8.1** Techninio patikrinimo prieš startą metu ekipažo nariai arba komandos atstovai privalo pateikti šiuos galiojančius dokumentus:

– transporto priemonės valdytojo civilinės atsakomybės privalomojo draudimo polisą arba „žalią kortą“;

– transporto priemonės registracijos liudijimą;

– privalomosios techninės apžiūros atlikimą patvirtinantį dokumentą.

**6.9.** Startinius numerius ir privalomą ralio reklamą, išduodamus administracinės komisijos metu, ekipažas privalo užklijuoti ant automobilio iki techninio patikrinimo prieš startą.

**6.10.** Techninio patikrinimo prieš startą metu bus atliekamas **ekipažo apsauginių šalmų** ir kitos ekipuotės tikrinimas. Pakartotinis patikrinimas gali būti atliktas priešstartinėje zonoje ir varžybų trasoje.

**6.11.** Po techninio patikrinimo prieš startą joks uždaras parkas nevykdomas.

**VII. STARTINIAI MOKESČIAI IR DRAUDIMAS**

**7.1.** Ekipažo startinis mokestis dalyvauti XXIII tarptautiniame „Press“ ralyje – 70 Eur + PVM, galioja iki gegužės 1 dienos. Gegužės 1-20 dienomis starto mokestis bus 90 Eur +PVM.

Svečių grupės ekipažo startinis mokestis – 250 Eur + PVM.

Už kiekvieną papildomą ekipažo svečią mokamas 80 Eur + PVM mokestis – tai jam suteikia teisę į nakvynę ir maitinimą.

Papildomi ekipažo svečiai priimami tik gavus organizacinio komiteto pirmininko leidimą.

**7.2.** Organizacinio komiteto pirmininkas turi teisę sumažinti startinį mokestį arba visai nuo jo atleisti asmeniškai pakviestus ekipažus.

**7.3.** Komandinis startinis mokestis – 30 Eur + PVM.

**7.4.** Jeigu ekipažas, sumokėjęs startinį mokestį, dėl pateisinamos priežasties (pateikus atitinkamus dokumentus) negali dalyvauti varžybose, jam grąžinama 50 proc. startinio mokesčio.

**7.5.** Startinis mokestis mokamas Lietuvos žurnalistų autoklubui. Įmonės kodas 191917682, atsiskaitomoji sąskaita LT94 7300 0100 8399 2022 AB bankas „Swedbank“.

**7.6**. Kiekvienas dalyvis privalo turėti galiojantį transporto priemonės valdytojo civilinės atsakomybės privalomojo draudimo polisą arba „žalią kortą“. Varžybų organizatorius neatsako už ralio dalyvių padarytą žalą tretiesiems asmenims.

#### VIII. REKLAMA

**8.1.** Lietuvos žurnalistų autoklubo pateikta reklama kartu su reklaminiais lipdukais ir jų išdėstymu yra privaloma dalyviui ir jos atsisakyti negalima. Bet kokia dalyvio reklama leidžiama gavus raštišką organizatoriaus sutikimą.

**8.2.** Dalyvis gali atsisakyti privalomos reklamos sumokėjęs 250 Eur + PVM mokestį.

**8.3.** Organizatorius kiekvieną ekipažą aprūpina reikiamu kiekiu reklamos lipdukų, kurie išduodami administracinio tikrinimo metu.

**8.4.** Ekipažas, pametęs organizatoriaus lipduką su startiniu numeriu, pašalinamas iš varžybų.

### IX. PAGRINDINIAI REIKALAVIMAI

**9.1.** Dalyvaudami specialiose rungtyse abu ekipažo nariai privalo **segėti saugos diržus ir dėvėti apsauginį šalmą skirtą automobilių sportui.**

9.2. Visi ekipažo nusižengimai varžybų metu registruojami ekipažo laiko kortelėje.

**9.3**. Visi nusižengimai publikuojami oficialioje varžybų lentoje. Organizatoriaus ir policijos pareigūnų sprendimai dėl Kelių eismo taisyklių pažeidimų varžybų metu yra neskundžiami ir protestai nepriimami.

**9.4.** Ekipažui, varžybų metu pažeidusiam Kelių eismo taisykles, varžybų komisaro sprendimu skiriama 30–100 eurų bauda.

### X. VARŽYBŲ EIGA

**10.1** Viso ralio metu oficialiu laikomas Rytų Europos vasaros laikas (CET +2, UTC +3). Starto tvarką nustato organizatorius.

**10.2**. Organizatoriaus nustatyta starto tvarka išlaikoma, kol nuvažiuojamas pirmas ratas.

**10.3.** Antro rato starto tvarka nustatoma pagal pirmajame rate pasiektus rezultatus specialiose rungtyse, neskaičiuojant kelio sektorių baudų.

**10.4.** Pravažiavimas tarp LK laisvas.

**10.5.** **Trasoje gali būti įrengti slapti KP, kurie pravažiuojami be sustojimo.**

**10.6.** Starto procedūra, jei atliekama elektronine aparatūra:

**10.6.1.** Automobiliui su abiem ekipažo nariais privažiavus starto liniją, teisėjas laiko kortelėje įrašo faktinį starto laiką (valandas ir minutes);

**10.6.2.** Likus 30 sek. iki starto, ekipažui atiduodama laiko kortelė. Elektroninis laikrodis rodo valandas, minutes ir sekundes;

**10.6.3.** Likus 5 sek. iki starto elektroniniame laikrodyje paeiliui kas sekundę įsižiebia 5 raudonos spalvos lempos;

**10.6.4**. Išsijungus raudonos spalvos lempoms, ekipažas privalo startuoti;

**10.6.5**. Už 20–30 m stovi šviesoforas, rodantis priešlaikinį startą (judėjimo pradžia iki leidžiamo šviesoforo ar teisėjo signalo). Ekipažui stovint prie starto linijos, šiame šviesofore šviečia raudona šviesa;

**10.6.6**. Iki starto likus 5 sek., šiame šviesofore įsižiebia geltona šviesa. Ekipažui startavus tinkamai, įsižiebia žalia šviesa ir šviečia 20 sek., esant priešlaikiniam startui – 20 sek. šviečia geltona šviesa;

**10.6.7.** Bet kuriuo atveju po 20 sek. vėl įsižiebia raudona šviesa.

**10.7** Starto procedūra, jei atliekama starto teisėjo:

**10.7.1.** Automobiliui su abiem ekipažo nariais privažiavus starto liniją, teisėjas laiko kortelėje įrašo faktinį starto laiką (valandas ir minutes);

**10.7.2.** Likus 30 sek. iki starto ekipažui grąžinama laiko kortelė;

**10.7.3**. Garsiai balsu pradedama likusių sekundžių iki starto atskaitą: „30–15–10“;

**10.7.4.** Likus 5 sek. garsiai balsu pradedama likusių sekundžių atskaita: „5–4–3–2–1“. Ekipažui rodomas starto laikrodis;

**10.7.5.** Leidimas startuoti duodamas pakėlus ranką su starto laikrodžiu arba vėliavos mostu į viršų, jei laikas trasoje chronometruojamas.

**10.8.** Visų varžybų metu automobilių servisas ir degalų užpylimas neribojamas.

**10.9**. Elektromobilių klasės dalyviams leidžiamas automobilio buksyravimas tarp specialių rungčių ir automobilio baterijų įkrovimas pertraukų metu. Pakrovimo vietos bus nurodytos kelio knygoje ir vairuotojų susirinkimo metu.

**10.10.** Kiekviename automobilyje turi būti raudono trikampio avarinis ženklas, kuris, automobiliui sustojus specialiame ruože, bet kurio ekipažo nario privalo būti pastatytas gerai matomoje vietoje, ne mažiau kaip 50 m iki sustojusio automobilio, norint įspėti kitus dalyvius apie kliūtį. Nepaisant šio reikalavimo, varžybų komisaras ekipažui skirs piniginę baudą.

**10.11.** Specialiame ruože įvykus avarijai, jei nereikalinga skubi medicininė pagalba, rodomas žalias ženklas OK, esantis kelio knygoje, priešingu atveju rodomas ženklas SOS – raudonas kryžius. Ženklas rodomas ne mažiau kaip trims iš paskos važiuojantiems ekipažams. Nepaisant šio reikalavimo, varžybų komisaras ekipažui skirs piniginę baudą.

**10.13.** Pasitraukę iš varžybų ekipažai privalo informuoti varžybų vadovą tel. **+370 614 81 141**.

### XI. BAUDOS

**11.1.** Gali būti skirtos visos baudos, numatytos Lietuvos automobilių sporto kodekse, 2018 m. Lietuvos automobilių ralio čempionato taisyklėse, jų prieduose ir šiuose Papildomuose nuostatuose.

**11.2**. Skiriamos baudos:

vėlavimas į LK – 10 sek. už kiekvieną minutę;

skubėjimas į LK – 60 sek. už kiekvieną minutę;

neatvykimas į LK iki darbo pabaigos arba vėlavimas daugiau nei 15 min. – 5 min.

SR neįveikimas – realus blogiausias laikas klasėje + 7 min.

priešlaikinis startas – 10 sek. už pirmą kartą, 60 sek. už kiekvieną kitą kartą;

„bazės“ nevykdymas – 10 sek. (piktybinis „bazės“ nevykdymas baudžiamas varžybų komisaro sprendimu);

nuverstas ar iš vietos paslinktas signalinis kūgelis – 5 sek.;

už važiavimą ne pagal schemą ar trasą specialioje rungtyje baudžiama 1,5 tos rungties realaus blogiausio laiko klasėje;

nedalyvavimas spaudos konferencijose – 100 Eur piniginė bauda.

**11.3.** Treniruotės automobiliais prieš lenktynes specialių ruožų vietose – draudžiamos. Už šį pažeidimą – 200 Eur + PVM bauda arba nebus leista startuoti ralyje.

**11.4**. Jeigu varžybų teisėjai, organizatoriai arba policininkai nustato, kad vienas iš ekipažo narių yra vartojęs alkoholio ir jo koncentracija ralio dalyvio kraujyje didesnė nei 0,00 promilės, organizatoriai taiko tokias sankcijas: šalinimas iš varžybų su galima diskvalifikacija kitų metų varžyboms. Tokios pat sankcijos taikomos, jeigu ralio dalyvis yra apsvaigęs nuo narkotinių medžiagų. Šalinimas iš varžybų gali būti taikomas ir kitais atvejais, pavyzdžiui, šiurkštus Kelių eismo taisyklių pažeidimas.

### XII. PROTESTAI

Protestai teikiami varžybų vadovui. Jei laikinai nėra varžybų vadovo, protestas įteikiamas vyr. sekretoriui. Protestas teikiamas kartu su protesto pateikėjo piniginiu 100 Eur + PVM mokesčiu, kuris negrąžinamas, jei protestas netenkinamas.

### XIII. REZULTATŲ NUSTATYMAS

**13.1.** XXIII Tarptautinio Press ralio rezultatai nustatomi sudedant laikus, pasiektus specialiuose ruožuose, baudų laiką, gautą kelio sektoriuose, ir kitus baudų laikus, gautus varžybų metu.

**13.2.** Ekipažams pasiekus vienodą laiką ralyje, aukštesnė vieta skiriama pasiekusiam geresnį rezultatą paskutiniame ruože. Jei ir čia rezultatai vienodi – vertinamas priešpaskutinis ruožas ir t. t.

**13.3.** Taškai kiekvienoje klasėje suteikiami priklausomai nuo startavusių ekipažų skaičiaus klasėje,

pridedant prizinius taškus (I vieta – 6 taškai; II vieta – 3 taškai; III vieta – 1 taškas).

Pvz.: jei startavo 10 ekipažų klasėje: jei startavo 7 ekipažai klasėje:

1 vieta – 10 taškų + 6 (PT) 1 vieta – 7 taškai + 6 (PT)

2 vieta – 9 taškai + 3 (PT) 2 vieta – 6 taškai + 3 (PT)

3 vieta – 8 taškai + 1 (PT) 3 vieta – 5 taškai + 1 (PT)

1. vieta – 7 taškai ir t. t. 4 vieta – 4 taškai ir t. t.

**13.4**. Komandos nugalėtojos nustatomos sudėjus 2 geriausių ekipažų gautus taškus automobilių klasėse.

* 1. . Komandoms, surinkusioms vienodai taškų, jų užimtos vietos nustatomos sumuojant 2 geriausių ekipažų laikus.

**13.6.** Komandos ekipažų skaičius neribojamas. VIP svečių ir turistinės klasės ekipažai į komandinę įskaitą negali būti įtraukiami.

### XIV. APDOVANOJIMAS

**14.1**. XXIII Tarptautinio Press ralio nugalėtojai ir prizininkai klasėse apdovanojami diplomais.

**14.2**. Komandos nugalėtojos apdovanojamos diplomais.

**14.3**. Atskirai apdovanojami geriausius rezultatus pasiekę moterų ekipažai.

**14.4.** Specialiais prizais gali būti apdovanojami papildomų rungčių nugalėtojai.

**14.5.** Ekipažų prizininkų nedalyvavimas apdovanojimo ceremonijoje baudžiamas 100 Eur + PVM bauda, taip pat netenkama teisės į prizus.

#### XV. APDOVANOJIMO VIETA

Ralio nugalėtojai ir prizininkai apdovanojami 2018 m. birželio 2 d. 19.30 val. varžybų uždarymo vietoje, viešbutyje „Atostogų parkas“, Palanga.